open-index/open-wikipedia-markdown huggingface dataset:
Belo Horizonte

**Belo Horizonte** è la sisavla pli gronda citad da la Brasilia.

Sia populaziun è da 2'375'444 abitants (dumbraziun da 2000).

El è la chapitala dal stadi da Minas Gerais, tge sa chatta al sidost brasilian.

## Geografia
Sia surfatscha è da 330 km² e sia autezza è 852 m s.m.

Ses pli aut punt sa chatta a la *Serra do Curral*, ed ha in'autezza da 1'538 m s.m.

## Citads Schumellinas

*  Luanda, Angola
*  Zahlé, Libanon
*  Granada, Spagna
*  Porto, Portugal
*  Minsk, Bielorussia
*  Havana, Cuba
*  Nanjing, China
*  Belém, Palestina
*  Homs, Siria
*  Masaya, Nicaragua
*  Fort Lauderdale, Stadis Unids da l'America
* Tegucigalpa, Honduras
*  Cuenca, Ecuador
*  Newark, Stadis Unids da l'America

## Colliaziuns
* Pagina uffiziala da la citad (en portugais)
* Belo Horizonte al Google Maps
Psicologia

La **psicologia** es üna scienza etableda chi chatta sia plazza traunter las scienzas natürelas, las scienzas socielas e las scienzas da spiert. Sieu object da retschercha es classicamaing l'orma umauna e tuocha dimena al champ da la filosofia.

## Istorgia
Zieva cha la psicologia vaiva lavuro düraunt duos millennis cun metodas speculativas, pigliaiva il suramaun la metoda experimentela cul ir dal 19evel tschientiner.

La psicoanalisa es üna teoria speciela e tecnica infra la psicologia. Ella ho sieu origen tar Sigmund Freud. 

La psicologia es eir ram ordinari vi da las universiteds.

## Disciplinas
La psicologia es divisa in divers champs speciels, traunter oter:
* psicologia da svilup
* psicologia da percepziun sensuela
* psicologia individuela
* psicologia da societed
* psicologia da communicaziun
* psicologia criminela
* psicologia giuridica

## Litteratura
* Lyle E. Bourne e Bruce R. Ekstrand: *Einführung in die Psychologie.* (= Introducziun in la psicologia), Quart tom (restampa). Chesa editura Dietmar Klotz, Frankfurt am Main 2005, ISBN 3-88074-500-5.
* Stefan Lautenbacher, Astrid Schütz, Herbert Selg (edituors): *Psychologie – Eine Einführung in ihre Grundlagen und Anwendungsfelder.* (= Psicologia - Üna introducziun in sieus fundamaints e sieus champs d'adöver), Terz tom. Chesa editura W. Kohlhammer, Stuttgart, Berlin, Colonia 2005, ISBN 978-3-17-018373-5.

## Colliaziuns
* La societed da psicologia tudas-cha cun sias gruppas specialisedas
Provinza da Concepción

La **provinza da Concepción** è ina da las quatter provinzas da la región del Biobío, ch'è situada en il center dal Chile. Ella ha ina populaziun da 1'010'957 abitants (tenor l'I.N.E, il 2002) sin ina surfatscha da 3'439 km². Las citads las pli impurtantas èn Concepción, Talcahuano, Chiguayante e San Pedro de la Paz.

Ins chatta en la provinza da Concepción in dals centers industrials ils pli impurtants dal pajais (pestga, industria forestala, siderugia ed industria elavuranta). Ultra da quai è ella in center da servetschs d'impurtanza naziunala. 

En la provinza èn las sedia da las organisaziuns las pli impurtantas sin stgalim regiunal ed era da stgalim naziunal, sco per exempel l'Universitad da Concepción.

Il clima è umid cun invierns plievgius e stads chauds. Las stagiuns èn fitg distinctas.

## Communas
La provinza da Concepción cumpiglia las sundantas communas (*comunas*):

# Concepción
# Coronel
# Chiguayante
# Florida
# Hualpén
# Hualqui
# Lota
# Penco
# San Pedro de la Paz
# Santa Juana
# Talcahuano
# Tomé
Salvador da Bahia

**Salvador da Bahia**, u simplamain *Salvador*, è ina citad da la Brasilia e la chapitala dal stadi da Bahia. El è la terza pli gronda citad dal pajais ed ha oz 2'676'606 abitants.

Fundà ils 29 da mars 1549, fuva el fin a l'onn 1763 l'emprima chapitala da la Brasilia.

## Geografia
La citad è enconuschida per sias pliras splagias.

Sia surfatscha è da 706,8 km2 e sia autezza è da 8 m s.m.

## Demografia
### Populaziun

## Citads schumellinas
*  **[[Los Angeles]]**, Stadis Unids da l'America (1962)
*  **[[Angra do Heroísmo]]**, Portugal (1985)
*  **[[Cascais]]**, Portugal (1985)
*  **[[Lissabon]]**, Portugal (1985)
*  **[[Cotonou]]**, Benin (1987)
*  **[[Pontevedra]]**, Spagna (1992)
*  **[[Havana]]**, Cuba (1993)
*  **[[Sciacca Terme]]**, Italia (2001)
*  **[[Harbin]]**, China (2003)

## Colliaziuns
*Pagina uffiziala da la citad (en portugais)
*Salvador al Wikimapia
Brasília

**Brasília** (*citad*) è la chapitala da la Republica federal da Brasilia.

Brasilia è la quarta pli gronda citad dal pajais e dumbra 2'562'963 abitants *(dumbraziun IBGE/2010)*.

El è vegnì fundà ils 21 d'avrigl 1960 ed ha remplazzà Rio de Janeiro sco la chapitala dal pajais.

El sa chatta al center-vest dal pajais ed ha ina surfatscha da 5'801.9 km².

## Demografia
Evoluziun da la populaziun:

## Gallaria

Brasilia Congresso Nacional 05 2007 221.jpg|Bajetg dal Congress Naziunal da la Brasilia
Brasilia ParanoaLake sun.jpg|Il *Lai Paranoá* è in lai artifizial cun ina surfatscha da 40 km²


## Colliaziuns
*Pagina da l'Administraziun Regionala da Brasilia ''(en portugais'')
*Brasilia al Wikimapia
Arnoldo Marcelliano Zendralli

**Arnoldo Marcelliano Zendralli** (* 4 d'avust 1887 a Roveredo, † 10 da zercladur 1961 a Cuira) è stà in magister, publicist ed operatur cultural dal Grischun talian. 

Zendralli è s'engaschà fermamain per la lingua e la cultura taliana en las valladas dal sid dal chantun. Sia finamira era in'identitad unitara dals italofons grischuns e la renconuschientscha da las minoritads linguisticas e culturalas dal Grischun. Per quest motiv ha el fundà il 1918 la Pro Grigioni Italiano.

## Vita ed ovra
Arnoldo Marcelliano Zendralli è naschì ils 4 d'avust 1887 a Roveredo en la Val Mesauc sut sco figl dal pur e pictur Giulio Zendralli e sia dunna Tommasa, naschida Schenardi. El ha frquentà las scolas obligatorias en ses vitg natal ed il Seminari scolastic a Cuira nua ch'el è vgnì patentà il 1904. I suandavan studis da la romanistica a Jena, Firenza e Genevra. Il 1910 ha el promovì a Berna tar il dr. fil. cun la lavur *Tommaso Gherardi del Testa, 1814-1881* (1909). Dal 1911 fin il 1953 ha el instruì talian e franzos a la Scola chantunala a Cuira.

Zendralli era in fautur impurtant da l'«italianità» en il Grischun. El ha fundà il 1918 la Pro Grigioni Italiano, in'organisaziun che promova la lingua e cultura taliana en il Grischun e represchenta il Grischun talian en autras parts da la Confederaziun. Ultra da quai ha el fundà e fatg da redactur per numerusas publicaziuns periodicas da lingua taliana:

* fundatur (1918) e redactur (1918–38) dal *Almanacco del Grigioni Italiano*
* fundatur e redactur (1931–58) dals *Quaderni Grigionitaliani*
* fundatur e redactur da la gasetta liberal-democratica *La Voce dei Grigioni*, redactur da *La Voce della Rezia* (1926–47) e da *La Voce delle Valli*

Ultra da quai è el stà autur da numerusas publicaziuns da caracter istoric e litterar.

## Fundaziun
Il 1988 è vegnì fundà la *Fondazione Arnoldo Marcelliano Zendralli* che promova e sustegna la perscrutaziun scientifica dals magisters ed artists dal Grischun talian.

## Ovras (selecziun)
* 1930 *Graubündner Baumeister und Stukkatoren in deutschen Landen zur Barock- und Rokokozeit*
* 1934 *II Grigioni italiano e i suoi uomini*

## Colliaziuns
* 
*
Cascadas da l'Iguazú

Las **Cascadas da l'Iguazú** (portugais *Cataratas do Iguaçú*, spagnol *Cataratas del Iguazú*) èn 275 cascadas dal flum Iguazú che sa chattan al cunfin tranter la Brasilia 20% e l'Argentina 80%.

## Num
Il num *Iguazú* vegn dals pleds dal guarani *«y»* (che signifitga "aua") e *«ûasú»* (che signifitga "grond").

## Istorgia
L'emprim Europeic che ha scuvrì las cascadas è stà il Conquistador spagnol Álvar Núñez Cabeza de Vaca, l'onn 1541.

## Access
Igl existan dus eroports sper da las Cascadas: l'Eroport Internaziunal Cataratas del Iguazú (IGR) en la citad da Puerto Iguazú, Argentina, e l'Eroport Internaziunal da Foz do Iguaçú (IGU) en la citad da Foz do Iguaçú, Brasilia.

## Colliaziuns

* Pagina uffiziala brasiliana (portugais)
* Pagina uffiziala argentina (espagnol

## Referenzas
S-charl

**S-charl** è in vitg da stad en la vischnanca da Scuol che sa chatta sin 1800 meters autezza. L'anteriura colonia da miniers ha dà il num a la **Val S-charl**, in val laterala da l'Engiadina Bassa.

## Geografia

S-charl sa chatta sin la via davent da Scuol sur il Pass da Costainas e Lü en la Val Müstair ed il Vnuost.

Il flum principal da la Val S-charl è la Clemgia che nascha a la fin sura da la val sper il cunfin il Tirol dal Sid talian. Sur la colonia cun lur 13 chasas sa chatta il God da Tamangur, il guaud da schembers il pli aut da l'Europa. Sut il vitg curra la Clemgia tras la charvorgia da la Clemgia e sbucca en sper Scuol en l'En. La part sanestra sut da la val fa part dal Parc Naziunal Svizzer.
Endirida dals diftongs

Sco **endirida dals diftongs** enclegian ins la midada d'in diftong tar ina combinaziun d'in vocal simpel cun in consonant occlusiv. Quest fenomen fonetic marcant exista tranter auter en dialects rumantschs e francoprovenzals. Perquai ch'i sa tracta tar l'occlusiv savens d'in *k* (resp. *g*) cumpara en la litteratura francofona era la noziun *k parasite*.

## Litteratura
* C. Martin Lutta, *Der Dialekt von Bergün*, Halle 1923 (S. 313 ff., online abrufbar bei der Bibliothèque Nationale de France)
* Léon de Lavallaz, *Essai sur le patois d’Hérémence* [Mittelwallis], Paris 1899/1935, S. 174-181.
Schmelzra

**Schmelzra** è in pled vegl rumantsch or da l'industria da minieras che disegnava quel ch'oz ha num fundaria.

Las schmelzras las pli impurtantas en la Rumantschia sa chattavan:

* en Val S-charl, oz accessibel sco Museum Schmelzra
* en Val Schons ad Andeer e Ziràn
* en Val Farera (Val Ferrera) a Farera
Carigiet

**Carigiet** è il num da famiglia da las suandantas persunas:
* Alois Carigiet (1902–1985), artist, illustratur ed autur da cudeschs d'uffants svizzer
* Erwin Carigiet (* 1955), expert dal dretg sozial svizzer
* Fabiola Carigiet (* 1963), scolasta, scriptura e poeta svizra
* Zarli Carigiet (1907–1981), actur e cabarettist svizzer
Martin Tucek

**Martin Tucek**  (* 14 da favrer 1955 a Turitg) è in pedagog svizzer ed anteriur president da la partida La Verda en il Grischun.

## Biografia
Martin Tucek è naschì a Turitg sco figl da Jana Melichar, psichiatra e Miroslav Tucek, anteriur parsura da l'Archiv social svizzer. Suenter aver frequentà la scola primara a Meilen ed il collegi a Zug, è el entrà en il seminari scolastic a Rickenbach ZH ed è daventà magister. Si'emprima plazza era ina scola cumplessiva en la Svizra Centrala ed al Lai da Turitg. A l'Universitad da Turitg ha el concludì il studi da licenziat da pedagogia e psicologia. Dasperas ha el tranter auter dà ballape en la liga naziunala e fatg la patenta sco magister da skis. Lu ha el fatg da magister da skis en ils Rocky Mountains. Suenter las nozzas e la naschientscha da ses figl era el co-directur d'in'organisaziun per persunas cun impediments ed incumbensà per la protecziun d'uffants a Graz en l'Austria. En quel rom ha el publitgà divers artitgels davart singularitads dal cumportament (Verhaltensauffälligkeiten) tar uffants ed è s'engaschà per l'emprima profilaxa cunter drogas a Graz. Da return en Svizra è el sa fatg scolar sco pedagog curativ e supervisor. Dapi il 2004 viva Tucek en la culegna da gualsers Mut ed instruescha sco magister dal stgalim superiur e pedagog curativ.

Tucek ha fundà il 2007 la partida *La Verda* dal Grischun, da la quala el è stà president fin il 2009.

## Referenzas
Hans Martin Sutermeister

**Hans Martin Sutermeister** (* ils 29 da settember 1907 a Rued (vischnanca en il chantun Argovia); † ils 4 da matg 1977 a Basilea) è stà in scriptur e politicher svizzer. Ses tat è stà il scriptur Otto Sutermeister, ses bab il plevon protestant dal vitg, Friedrich Sutermeister. La famiglia dischlocà a Binningen; Sutermeister ha l’emprim visità il gimnasi umanistic a Basilea, nua ch’el ha fatg la matura l’onn 1926. Malgrà ses talent da cumponer ha el entschet a studegiar medischina; l’entschatta da ses studi ha Sutermeister passentà a Basilea e Berna, gia suenter in semester ha el dentant midà a Germania (doctorat l’onn 1941). Là ha el scrit il roman autobiografic *Zwischen zwei Welten* (En las scolas tudestgas tutga quest’ovra oz tar la lectura da standard). Plinavant è la chasa editura *[[Hans Huber]]* daventada durant quest temp si’editura fixa (*Von Tanz, Musik und andern schönen Dingen*; *Psychologie und Weltanschauung*). Ses emprim cumposiziun publitgà è naschì ils onns 1948/49: *Kleiner Walzer*. L’onn 1956/7 ha Sutermeister maridà, ed els dus èn ids a star a Berna. Sutermeister ha cumenzà a scriver reportaschas da detectiv ch’èn per part cumparids en il *Beobachter* (Pierre Jaccoud, Maria Popescu, Robert Willi). Per si’ovra – che cuntegna sper ils essais e referats – ha Sutermeister survegnì ina massa premis. Ils onns sessanta sa chattava ses success en la publicitad sin il zenit.  

Sco autur critic ha Sutermeister prendì posiziun envers la politica internaziunala, e quai en essais e referats. Exempels èn il text da pressa *Ist Moskau eine Reise wert* (1970) u *Möglichkeiten einer inneren und äusseren Schulreform im Sinne der Gesamtschule in der Stadt Bern* (1971). L’onn 1976 è naschì ses *Summa Iniuria* e *Grundbegriffe der Psychologie von heute*. Ils 4 da matg 1977 è Sutermeister mort en la vegliadetgna da 69 onns. 

## Citats
* «Wer eine genügend dicke Haut hat, schafft es, ohne Rückgrat zu stehen.»
Conradin de Flugi

**Conradin de Flugi**, cun num cumplet **Conradin Flugi d'Aspermont** (* 22 da settember 1787 a San Murezzan; † 17 da matg 1874 a Cuira) è stà in poet rumantsch.

## Vita
Conradin de Flugi è naschì l'onn 1787 a San Murezzan. El e stà per curt temp scolar a l'Institut a Porta a Ftan e suenter è el ì a scola dus onns a Cuira. Cun 14 onns ha el cumenzà ses giarsunadi a Lindau. Silsuenter è el stà activ a Genova, Pisa e Livorno. Fin il 1815 è Flugi stà en servetsch dal retg Joachim Murat da Napel. Cur che quel reginam è crudà, è Flugi turnà l'onn 1823 in patria, nua ch'el fascheva da pur a Valchava fin il 1828. Lura è el turnà a San Murezzan, nua ch'el è daventà l'emprim e principal promotur dal svilup da San Murezzan sco lieu da cura. El ha tranter auter contribuì a la fundaziun da la Societad da las funtaunas termalas. L'onn 1834 è Flugi sa domicilià a Cuira per pussibilitar a ses uffants lur furmaziun.

## Ovra
Durant ses temp a l'ester ha Flugi cumenzà a scriver poesias. El vegn oz descrit sco piunier da la lirica rumantscha d'emigrants. Il 1845 è cumparida sia collecziun da poesias *Alchünas rimas romaunschas*, che ha vis il 1861 ina secunda ediziun revedida ed augmentada. Il 1894, ventg onns suenter sia mort, è il tom vegnì restampà sut il titel *Poesias* en la stamparia da Simon Tanner a Samedan.

## Bibliografia
* *Alchünas rimas rumauntschas offertas en favur dels disfortünos abitants da Felsberg.* Frers Sutter, Coira 1845.
* *Alchünas rimas rumauntschas revisas et aumentadas.* Pargaetzi e Felix, Coira 1861.
* *Rimas.* Stamparia da Simon Tanner, Samedan 1894.

## Funtaunas
* 
* Peider Lansel: *Musa ladina. Antologia da la poesia engiadinaisa moderna, precedüda d'üna cuorta survista da nossa litteratura poetica.* Engadin Press, Samedan 1910.
*Alcünas Rimas Romanschas
Ernst Lechner

**Ernst Lechner** (era *Ernest*; * 18 d'october 1825 a Lipsia, Saxonia, Germania; † 12 da december 1912 a Tusaun) era in reverenda tudestg.

## Vita
Ernst Lechner è naschì l'onn 1825 a Lipsia en la Germania, nua ch'il bap Sigmund (oriund da Nürnberg) era inspectur da scola. Suenter aver fatg tras il gimnasi a Nürnberg, ha el studegià filosofia a Lipsia e per in onn a Tubinga. El prendeva activamain part a la *Burschenschaft* da quels temps ed è daventà l'onn 1849 docter da la filosofia. I suandavan studis teologics a Turitg. Per in tschert temp era el *provisor* giu'l Toggenburg ed a Schlarigna. Il 1851 ha el absolvì ses examen teologic a la sinoda da Bravuogn e lu predgià per dus onns a Nufenen. Il zercladur 1853 ha el surpiglià la pravenda da Schlarigna e gia a la fin d'october salvà si'emprima predgia rumantscha. A medem temp era el activ a San Murezzan. Dal 1861 al 1865 ha el predgià a Stampa e dal 1865 Tusaun e Masagn. L'onn 1898 u 1899 è el sa retratg a Schlarigna. Ernst Lechner è mort l'onn 1912 a Tusaun.

## Ovra
Ernst Lechner ha publitgà per tudestg numerusas monografias turisticas. La principala, *Graubünden. Illustrierter Reisebegleiter durch alle Talschaften* dal 1903 è cumparda en tschintg ediziuns, l'ultima giada l'onn 1920. Ultra da quai è el sa fatschentà cun l'emigraziun grischuna ed ha fatg stampar il 1909 il volum *Die periodische Auswanderung der Engadiner und anderer Bündner* (segunda ediziun il 1912).

Per rumantsch ha el publitgà il 1855 in *Pitschen Catechisem* ed il 1857 ensemen cun il magister Heinrich las *Istorias della sencha scrittüra*. L'onn 1857 è cumparì il tom *Chanzuns religiusas* cun versiun sias e d'oters.

Dal 1855 al 1857 ha Lechner redigì ensemen cun reverenda Nicholas Vital la *Dumengia-saira* en la quala el ha era publitgà atgnas poesias. L'ediziun dal 1858 ha el dà ora sulet.

## Funtaunas
* 
* Peider Lansel: *Musa ladina. Antologia da la poesia engiadinaisa moderna, precedüda d'üna cuorta survista da nossa litteratura poetica.* Engadin Press, Samedan 1910.
Maja Gerber-Hess

**Maja Gerber-Hess** (* 5 da november 1946 a Turitg) ei ina scriptura svizra. Dapi 1978 scriva ella raquents ed historias cuortas per affons e carschi.

## Vita
Maja Gerber-Hess ei naschida ils 5 da november 1946 a Turitg. Ella ei carschida si a Winterthur. Suenter ch'ella ha absolviu il gimnasi, ha ella fatg in seminari per mussadra da scoletta. Il diplom ha ella fatg 1968 cun success. Suenter ina dimora ell'Engheltiara ha ella maridau leu. Denton ei ella suenter in divorzi vegnida anavos en Svizra 1980. Gerber ha luvrau sco lectura e bibliotecara. Era ha ella luvrau ella scena da film ed era experta da film e conluvrera agl uffizi da servetsch social per giuvenils da Turitg. Naven dall'entschatta dils onns 80 ha ella publicau numerusas raquents e romans per giuvenils. Era ha ella scret contribuziuns per antologias. Sin biars viadis el territori tudestg ha ella contact cun ses lecturs. Maja Gerber-Hess viva e scriva oz a Wangen el cantun Turitg.

## Bibliografia cumpletta
* Der Zaubervogel. Cudisch da maletgs. Berna: Blaukreuz, 1979
* Stefan und der seltsame Fisch. Cudisch da maletgs. Berna: Blaukreuz, 1981
* Die Waschmaschinenmaus. Cudisch da maletgs. Turitg: SJW, 1981
* Karoline und die sieben Freunde. Roman. Turitg: SJW, 1983
* Der Verfolger und andere Geschichten. Turitg: SJW, 1985
* Eine fast komplette Familie. Roman. Lucerna: Rex, 1987
* Illusionen. Historia cuorta. Basilea: Mondbuch, 1988
* Das Jahr ohne Pit. Ein Tagebuch. Roman. Lucerna: Rex, 1989
* Der geheimnisvolle Freund. Roman. Lucerna: Rex, 1990
* Reto HIV positiv. Roman. Lucerna: Rex, 1991
* Etwas lebt in mir. Siebzehn und schwanger. Roman. Lucerna: Rex, 1992
* Blumen für das Kind. Historias da nadal. Berna: Blaukreuz, 1992
* Und konnte nicht schreien. Mit 18 vergewaltigt. Roman. Lucerna: Rex, 1994
* Patchwork Familie. Jana bewältigt die Trennung ihrer Eltern. Roman. Lucerna: Rex, 1995
* Mama im Knast. Roman. Lucerna: Rex, 1996
* Morning has broken. Toc da teater per giuvenils. Theater-Falle, Basilea, 1997
* Zoë und Rea. Roman. Lucerna: Rex, 1998
* Schatten im Sommerparadies. Roman. Lucerna: Rex, 2000
* Die Tat. Tochter einer Mörderin?. Minca: Bertelsmann, 2001
* Sonst kommst du dran!. Minca: Bertelsmann, 2002
* Als Fabian verschwand. Minca: Bertelsmann, 2004
* Lotta, meine Familie und ich. Düsseldorf: Patmos, 2008
* Opa und ich. Friburg: Herder, 2008

## Ligioms
* Maja Gerber-Hess el lexicon da l'Uniun Auturas ed Auturs da la Svizra
Gudrun Pausewang

**Gudrun Pausewang** (* 3 da mars 1928 a Wichstadtl, Tschechoslovachia; † 23 da schaner 2020 a Bamberg, Germania, cun num civil *Gudrun Wilcke*) ei ina scriptura tudestga.

## Vita
Gudrun Pausewang ei naschida il 1928 a Wichstadtl en la Tschechoslovachia (oz: Mladkov en Tschechia). Leu passenta ella ina biala affonza cun ses tschun fargliuns. Il bab croda 1943 ell'uiara en Russia. Cun 17 onns banduna ella cun sia famiglia sia patria e scappa entochen Hessen. Suenter haver frequentau la scola primara, absolvescha ella igl abitur e studegia silsuenter agl institut pedagogic. Lura lavura ella in pèr onns sco scolasta e perfin sco menadra da scola en Tiaratudestga ed ell'America Latina. Ell'America Latina rimna ella ina massa experientschas e novs impuls u novas ideas per sias ovras litteraras. 1968 banduna ella aunc ina ga sia patria e passenta tschun onns ella Columbia. Ella tuorna cun siu um ed in fegl che ha da gliez temps dus onns. Tochen a sia pensiun ei ella puspei occupada sco scolasta a Hessen.

## Ovra
Caracteristic per ses cudischs ein cunzun la coluraziun, il plascher da veta e la direzia sociala dalla veta latinamericana. Il cudisch *[[Viadi d'avust]]* ed aunc ulteriurs cudischs per giuvenils setractan dall'uiara e dalla paupradad. Savens ei ella sefatschenta cun quellas tematicas ed ei s'engaschada per giustia e pasch. Denton ei dunna Pausewang tatta ed ha publicau varga 80 cudischs. La gronda part per affons e giuvenils.

## Funtaunas
* https://web.archive.org/web/20080607013517/http://www.kgh.snbh.schule-bw.de/Projekt-Wolke/Themen/biographie.htm
* https://web.archive.org/web/20070704094755/http://www.glotzi-verlag.de/BioPausewang.htm
Mustafa Kemal Atatürk

**Mustafa Kemal Atatürk** (tr. *Gazi Mustafa Kemal* resp. *Gazi Mustafa Kemal Pascha*, * 19 da matg 1881 ad Saloniki en Grezia sco *Mustafa*; † 10 da november 1938 a Istanbul en Tirchia), è stà in general, um dal stadi ed president tirc.
Placi Condrau

__NOTOC__
**Placidus Sigisbert Condrau** (* 22 da fanadur 1819 a Mustér; † 22 da november 1922 a Mustér) è stà in politicher catolic-conservativ, professer e publicist en il chantun Grischun en Svizra ch'ha gì grond'influenza sin il moviment conservativ en il grischun.

## Vita
Ils geniturs da Placi Condrau eran Gion Fidel e Maria Cristgina Condra, naschida Bundi. Il bab era mistral da la Cadi.

Suenter aver far tras il gimnasi a Mustér, ha Placi Condrau studegià antropologia, psicologia ed istorgia da la natira a Minca e Bonn. Plinavant ha el frequentà prelecziuns en istorgia da la religiun e filosofia da l'istorgia.

### Scolast
Cur che ses bab è mort il 1843, è Conrau turnà a Cuira, nua ch'el ha instruì dal 1843 al 1850 istorgia, geografia ed aritmetica a la Scola chantunala. Dal 1850 fin al 1856 ha Condrau dà scola al gimnasi claustral a Mustér e tranter il 1852 ed il 1863 era el en pli inspector scolastic per il district dal Rain Anteriur. Il 1850 ha el convocà l'emprima conferenza da scolasts en la Cadi. Ensemen cun il politicher Caspar Decurtins ha el defais il diever en scolas dal raquint «Sigisbert en Rezia» da Pader Maurus Carnot, che raquinta l'istorgia da la fundaziun da la claustra da Mustér. En rom d'ina reorganisaziun dal sector scolastic ha la regenza a Cuira scumandà quel cudisch. 

### Editur
A partir dal 1845 era Condrau colavuratur e redactur da diversas gesattes rumantschas. Il december 1856 ha el fundà la «Nova Gasetta Romonscha», da la quala el era editur e possessur. La «Gasetta» è sa mussà sco instrument impurtant per furmar l'opiniun e defender las interessas da la Surselva. Davent dal 1859 era Condrau era redactur dal «Calender romontsch».

### Politicher
Dal 1866 fin al 1879 era Placi Condra deputà dal Cussegl grond e dal 1873 fin al 1877 mistral da la Cadi.

Damai che la lescha chantunala davart las claustra dal 1861 ha quasi impedì che las claustras retschaivian novizs, è la claustra da Mustér vegnì en pericul da vegnir schliada. Ensemen cun Caspar Decurtins e Theophil Sprecher von Bernegg e Condrau s'engschà per mantegnir la claustra. Per cuntanschar quai ha el scrit blers artitgels e brevs en ils quals el ha suttastritgà l'impurtanza da la claustra per cultura, religiun e scolaziun.

### Famiglia
Placi Condrau è restà nubil. Ses frar è stà il miedi e politicher Augustin Condrau (1811–1887).

## Litteratura
* Gion Condrau (Hsg): Disentis/Mustér, Geschichte und Gegenwart; Disentis 1996, S. 177

## Colliaziuns
* 

## Referenzas
Clementina Gilly

**Clementina Gilly** (era *Clementina Gilli*; * 26 d'avrigl 1858 a Modena (Italia); † 21 da november 1942 a Zuoz) è stada ina scriptura, poetessa e translatura da litteratura rumantscha.

## Vita
Clementina Gilly è naschida l'onn 1856 a Modena en ina famiglia da Randulins. Ella ha frequentà las scolas a Zuoz ed in institut englais a Padova. Ella ha vivì cun sia famiglia a Formigine en l'Emilia ed è turnada il 1875 a Zuoz, nua ch'ella ha lavurà diesch onns tar la posta. Pli tard è ella daventada collavuratura dal romanist e lexicograf Anton Velleman che ha cumponì ina grammatica per l'Engiadin'Ota. Ultra da quai è ella sa participada a la redacziun ed a l'ediziun da revistas e chalenders. Clementina Gilly è morta il 1942 a Zuoz.

## Ovra
Grazia a sias conuschientschas linguisticas fundadas è ella daventada ina da las pli impurtantas intermediaturas da litteratura estra en terra rumantscha. Il 1909 ha ella cumenzà a translatar texts tudestgs e talians en puter, tranter auter romans e novellas da Heinrich Federer, Theodor Storm, Jeremias Gotthelf, Conrad Ferdinand Meyer e Francesco Chiesa ed il 1940 il «Wilhelm Tell» da Schiller.

Sut il pseudonim **Clio** ha Clementina Gilly scrit numerusas poesias ch'èn vegnidas publitgadas en il Fögl d'Engiadina ed il Chalender Ladin. Il 1926 ha ella edì in tom da collecziun che cuntegna dasper sias atgnas poesias era translaziuns da poesias talianas, tudestgas, franzosas ed englaisas.

## Distincziuns
* 1941 premi da la Fundaziun Schiller svizra

## Publicaziuns
* Rico Valär, Annetta Ganzoni, Edith Prescott: Clementina Gilly - Traunter di e not, Chasa Editura Rumantscha, Chuira, 2022, ISBN 978-3-03845-081-8.
* Domenica Messmer: Pleds d’Algurdentscha a Clementina Gilly, Annalas da la Societad Retorumantscha #57 (1943) (in Romanisch)

## Funtaunas
* 
* 
* Pleds d’Algurdentscha a Clementina Gilly von Annalas da la Societad Retorumantscha #57 (1943) von Domenica Messmer
* Peider Lansel: *Musa ladina. Antologia da la poesia engiadinaisa moderna, precedüda d'üna cuorta survista da nossa litteratura poetica.* Engadin Press, Samedan 1910.
Gian Pitschen Balastèr

**Gian Pitschen Balastèr** (* 1833 a Zuoz; † 1894 a Zuoz) è stà in poet rumantsch.

## Vita ed ovra
Gian Pitschen Balastèr è naschì l'onn 1833 a Zuoz, nua ch'el ha passentà sia giuventetgna e frequentà la scola. Ses magister *Gian Tumesch Gredig* l'ha probablamain dà ils emprims impuls poetics. Cun sedesch onns è el partì per l'Italia sco ‹giuven d'buttia›. Cun pitschnas interrupziuns è el stà là fin il 1879, l'emprim a Capri, suenter a Reggio Emilia e Modena, nua ch'el ha surpiglià la direcziun d'in affar. Il 1868 ha el maridà *Margerita Bernhard* cun la quala el aveva tschintg uffants. Pliras da sias poesias ha el scrit en Italia, tranter auter «O mia chera Engiadina», ina chanzun da grond'encreschadetgna per sia patria.

L'onn 1879 è Balastèr sa stabilì a Zuoz, nua ch'el ha occupà diversas caricas communalas. Uschè è el per exempel stà president communal. En ses temp liber è el ì a chatscha. Il prinzipi dal 1894 è Gian Pitschen Balastèr mort en la vegliadetgna da 60 onns suenter lunga malsogna. Il settember 1893 ha el publitgà si'ultima poesia «Il nouv schluppet».

Las poesias da Gian Pitschen Balastèr èn cumparidas da ses temp en il Fögl d'Engiadina ed il 1905 las ha *Johann Ulrich Campell* publitgadas en las *Annalas da la [[Societad Retorumantscha]]*, accumpagnadas d'ina curta biografia.

## Referenzas
* Johann Ulrich Campell: *[Prefaziun a las poesias da Gian Pitschen Balastèr (1833 - 1894).]* En: *Annalas* 19 (1905), p. 105–107 (online)
* Peider Lansel: *Musa ladina. Antologia da la poesia engiadinaisa moderna, precedüda d'üna cuorta survista da nossa litteratura poetica.* Engadin Press, Samedan 1910.
Eroport da Cam Ranh

L**'Eroport da Cam Ranh** (IATA: CXR, ICAO: VVCR) è l'eroport da la citad vietnamaisa da Nha Trang da la regiun Nam Trung Bo, Vietnam. L'eroport sa chatta 30 km distant dal center da la citad. Las lavurs da construcziun èn vegnidas cumenzadas l'onn 1960 ed èn vegnidas terminadas en il mars 1963. La lunghezza da la pista da partenza ed atterrament munta a 3'048 m e la largezza munta a 45 m.
Angiolina Vonmoos

** Angiolina Vonmoos-Valentin** (* 2 d'october 1862 a Sur En, vischn. da Sent; † 1955 a Ramosch) è stada ina scriptura rumantscha.

## Vita ed ovra
Angiolina Valentin è naschida l'onn 1862 a Sur En, ina fracziun da la vischnaca da Sent. Ella era la figlia da Jon Valentin (numnà Jon da Töna) ed Annatina, naschida Ans. Ils geniturs gestiunavan l'ustaria ‹Uors›. Il bab era muliner, chaltger e chanastrer; el ha era fatg part da la schluppettada da l'urs legendar en Val d'Uina.

Suenter aver frequentà las scolas dal vitg, lavurava ella en ina plazza sco tgirunza tar ina famiglia nobla en Engalterra. Lura è ella stada per dus onns en Frantscha. En sias plazzas e l'ester ha ella emprendì englais e franzos. Il 1908 ha ella maridà en segunda letg Schimun Vonmoos, da plirs onns reverenda a Ramosch e scriptur.

Schimun Vonmoos vegn ad esser quel che l'ha animà da scriver. Angiolina Vonmoos era cun quai la «prüma vusch feminina aint illa prosa narrativa rumantscha originala».

Angiolina Vonmoos ha scrit e publitgà insaquants raquints, tranter quels «Meis prüm anè» e «La muoja alba» (en *[[Chasa Paterna]]* 31) u «L'amur da Nina » (sco *Chasa Paterna* 44)

## Funtaunas
* Angiolina Vonmoos sin la pagina-web da la vischnanca da Sent
Gian Battista Tramèr

**Gian Battista Tramèr** (era scrit *Tramêr*; * 22 da settember 1812 a Tschierv; † 8 da favrer 1893) è stà in reverenda, schurnalist e scriptur rumantsch.

## Vita
Gian Battista Tramèr è naschì l'onn 1812 a Tschierv en la Val Müstair. El ha frequentà la scola dal lieu, lu in institut privat a Seewis ed il seminari teologic a Cuira ch'el ha terminà il 1836. Suenter il seminari è el stà reverenda a Zernez, lura dal 1850 fin il 1889 a S-chanf, nua ch'el è mort l'onn 1893.

## Ovra
Il 1857 ha Tramèr fundà ensemen cun Nicolo Kirchen e Janett Menni il *[[Fögl d'Engiadina]]*. El ha sez scrit per il Fögl ed ha surpiglià dal 1861 al 1863 la redacziun. El ha er redigì *Il Tramagliunz*, in chalender rumantsch ch'è cumparì dal 1862 al 1866.

Gian Battista Tramèr ha vertì ed adaptà diversas chanzuns ed edì ensemen cun *Florian Barblan* las «Chanzuns Romaunschas a trais vuschs per las scoulas superiuras».

## Funtaunas
* Peider Lansel: *Musa ladina. Antologia da la poesia engiadinaisa moderna, precedüda d'üna cuorta survista da nossa litteratura poetica.* Engadin Press, Samedan 1910.
Simon Caratsch

**Simon Caratsch** (era *Simeon Caratsch*; * 25 da matg 1826 a S-chanf; † 27 da favrer 1892 a S-chanf) è stà in poet rumantsch.

## Vita
Simon Caratsch è naschì l'onn 1826 a S-chanf. Suenter avair frequentà la scola dal vitg e l'institut Hotz a Thalwil (ZH), è el partì per Modena, nua ch'el ha fatg in emprendissadi en in affar da parents. Durant ina curta dimora en Engiadina il 1864–65 ha Caratsch redigì il Fögl d'Engiadina en il qual el ha publitgà sias poesias. Lura è el sa domicilà a Turin, nua ch'el ha manà ina bieraria. Ils ultims onns da sia vita ha el passentà a S-chanf ed è mort là il 1892.

## Ovra
Simon Caratsch ha translatà diversas farsas or dal talian, per part ensemen cun Gian Fadri Caderas. Cun lez ha el er cumponì las cumedias «Il spiert del Piz Bernina ed il landamma d'Engiadina» ed «Ils duos poets». Sias poesias èn cumparidas en dus toms il 1861 ed il 1885 a Turin.

## Publicaziuns
;Raccoltas da poesias
* *[[s:it:Poesias umoristicas e populares|Poesias umoristicas e populeras in romauntsch d'Engiadin'ota.]]* Canfari, Turin 1865
* *Poesias umoristicas e populeras in romauntsch d'Engiadin'ota. Seguonda ediziun aumentada.* ibidem 1881
* *[[s:it:Revistas Umoristicas e Satiricas|Revistas umoristicas e satiricas dels ans 1866 al 1879.]]* Bellardi e Appiani, Turin 1885

## Funtaunas
* 
* Peider Lansel: *Musa ladina. Antologia da la poesia engiadinaisa moderna, precedüda d'üna cuorta survista da nossa litteratura poetica.* Engadin Press, Samedan 1910.
Vnà

**Vnà** (oriundamain *Mna*, per tudestg antruras *Manas*) è in vitg en Engiadina Bassa che furma politicamain ina fracziun da Valsot (fin il 2012 Ramosch). Il lieu è situà sin 1630 m s.m e dumbra 70 avdants ch'èn maioritarmain refurmads e discurran in dialect vallader.

Dasper diversas sendas da viandar en la Val Sinestra, a Zuort, Samignun u Griosch èn oravant tut la baselgia refurmada ed il museum dal vitg degn d'ina visita. La baselgia è vegnida renovada dal 1963 al 1965 e danovamain il 2001. Il museum cuntegna passa 400 exponats dad artists e rimnaders.

## Persunalitads
* Gudench Barblan (1860–1916), poet ed autur da l'imni engiadinais Chara lingua da la mamma
* Jon Semadeni (1910–1981), scriptur rumantsch

## Litteratura
* Men Margadant: *Cronica da Vnà.* 2. ed. corretta. e-grafica sa, Puntraschigna 2008.

## Colliaziuns

*
Agamemnon

**Agamemnon** (Ἀγαμέμνων) d'eira ün rai da la mitologia greca. El d'eira rai da la cità Mizene (Mυκῆναι) sülla Peloponnes.

## Mitus
Il bap dad Agamemnon d'eira Atreus, pervi da quai es Agamemnon suvent nomnà "Atrid", q.v.d. Figl dad Atreus. Sia duonna d'eira Clitemnestra (Κλυταιμνέστρα), seis frar il rai da Sparta, Menelaos. Sco descendent da Tantalos tuccava eir ad Agamemnon la schmaladicziun da Tantalos.

Menelaos d'eira maridà a la bella Helena. Cur cha quella füt manada davent da Paris da Troja, cumanzettan Agamemnon, Menelaos ed oters rais da la Grecia la guerra cunter Troja.

Perquai cha Agamemnon vet fradulà üna tschierva soncha dad Artemis, laschet quella stagnar il vent ed il navs grecs nu pudaivan ir or dal port. Agamemnon fet gnir sia figlia Ifigenia per sacrifichar ad ella sül uter dad Artemis, ma cur ch'il sacerdot mettet il curtè, füt Ifigenia svanida ed üna tschierva giaschet sül uter.

Davo la guerra, desch ons plü tard, tuornet Agamemnon a chasa. Klitemnestra füt gritta, perquai ch'el vaiva vuglü far mazzar ad Ifigenia e gnü marusadas cun praschuneras da guerra; el manaiva dafatta Cassandra a chasa. Clitemnestra e seis amader Egist mazzettan Agamemnon illa bognera.

Ils uffants dad Agamemnon e Clitemnestra d'eiran Ifigenia, Elektra, Chrysothemis ed Orestes.

## Bös-ch da famiglia

## Litteratura
* Gerhard Fink: *Who's who in der aniken Mythologie*. München 1993.
Alternativa sanestra

L**'Alternativa sanestra** (tudestg *Alternative Linke (AL)*, franzos *La Gauche (LG)*, talian *La Sinistra (LS)*) è ina partida politica svizra da sanestra. Els han lantschà l'iniziativa dal pievel per la dismessa da la taglia pauschala.

## Colliaziuns
* Pagina-web uffiziala (tudestg; era per franzos e talian)
Griosch

**Griosch** è ina culegna da primarans (aclas) che sa chatta sin 1812 m s.m. tranter Vnà e Zuort en la Val Sinestra. Davent da Vnà è la culegna accessibla tras ina via da 5,5 km lunghezza che maina durant la stad er ina lingia d'autos da posta. Griosch giascha sin il territori da la vischnanca da Valsot (fin il 2012 Ramosch).

## Nums istorics
Griosch aveva num Greus u Grews durant il temp medieval tardiv e Griesch en il 14avel tschientaner. Il 1520 cumpara'l sco Grousch ed il 1688 sco Grieusch. Il num stat eventualmain en in connex etimologic cun ils pleds valladers «greiv» (grev) u «grava». Il davos sa referescha forsa a l*'Aua da Chöglias* che passa sperasvi.

En il pled da Vnà han las aclas num «plamarans» e betg «prümarans» sco en il vallader da scrittira.

## Istorgia
Griosch è vegnì colonisà davent da Samignun. L'onn 1588 èn ils subdits da Griosch sa cumprads libers per 145 renschs (flurins) dals Habsburgais. A lez temp era Griosch anc populà sur onn. En la Segunda Guerra da coaliziun èn ils Austriacs passà il 1799 tras la culegna. Il 1817 ha ina lavina destruì tut ils edifizis cun excepziun da duas stallas. Il 1933 ha ina bova chaschunà gronds donns a Griosch. Perquai che durant l'enviern da lavinas dal 1999 blers edifizis èn vegnids demolids, ha la vischnanca politica fatg ina revalitaziun dal territori, quai ch'aveva sco consequenza che Griosch na vala actualmain (2012) betg pli sco zona da construcziun.

## Poesia
L'indigen *Jaccanin Riatsch-Vonmoos* (1836–1903) ha scrit numerusas poesias davart la culegna e ses avdants. Tenor lezzas poesias hai dà indesch primarans.

## Litteratura
* Men Margadant: *Cronica da Vnà.* Puntraschigna 2008

## Referenzas
Gian Singer

**Gian Singer** (* 1829 a Zuoz; † 1903 a Roma; burgais da Schlarigna) è stà in poet rumantsch.

## Vita
Gian Singer è naschì l'onn 1829 a Zuoz. El ha smess la scola ed è emigrà a l'ester nua ch'el ha lavurà sco pastizier, cafetier ed um d'affars a Lecco, a Lyon, a Marsiglia ed a Firenza. Pli tard è el sa stabilì sco pastizier e cafetier, l'emprim a Livorno e lura a Roma, nua ch'el manava la pastizaria *Ronzi e Singer* en Piazza Colonna. Gian Singer è mort il 1903 a Roma.

## Ovra
Gian Singer ha publitgà poesias «melodiusas e plain nostalgia» en il *[[Fögl d'Engiadina]]*. Reto R. Bezzola cumpareglia Singer cun Gian Fadri Caderas, «ma el es main melanconic e's lascha niner dals suns da sa lingua materna, scu ün pitschen Verlaine». Il 1876 ha el reunì sias poesias en il tom *Poesias I*. In segund volum n'è dentant mai cumparì. Il motiv per quai ans dat Gabriel Mützenberg:

Che Gian Singer è bain vegnì legì cumprova dentant il fatg ch'el figurescha en antologias e publicaziuns davart la litteratura e poesia rumantscha.

## Litteratura
* Peider Lansel: *Musa ladina. Antologia da la poesia engiadinaisa moderna, precedüda d'üna cuorta survista da nossa litteratura poetica.* Engadin Press, Samedan 1910.
* Reto R. Bezzola: *Litteratura dals Rumauntschs e Ladins.* Lia Rumantscha, Cuira 1979, p. 379
* Gabriel Mützenberg: *Destin de la langue et de la littérature rhéto-romanes.* Editions L'Age d'Homme, Lausanne 1991
* Poesias

## Referenzas
Rabius

**Rabius** è la pli gronda fracziun da la vischnanca da Sumvitg en il chantun Grischun en Svizra. Il vitg ha cira 500 abitants, la mesadad da la populaziun da la vischnanca.

Las autras fracziuns da la vischanca èn Sumvitg, Surrein e Cumpadials.

Il rumantsch sursilvan è la lingua principala a Rabius; el è la lingua da la scola primara. Igl ha era ina minoritad da lingua tudestga.

## Colliaziuns

* 

## Referenzes
Andalién

L**'Andalién** (spagnol *río Andalién*) è in flum chilen en la VIII Región del Biobío. El curra tras la regiun metropolitana Gran Concepción, ha ina lunghezza da 130 km e drenescha in intschess da 780 km².

L'Andalién nascha da la confluenza dals auals (esteros) Poñén e Curapalihue e cula lura vers il vest in direcziun da Concepción. Suenter esser culà tras ils quartiers dal nord da la citad, sa drizza el vers nord e sbucca tar Penco en il chantun meridiunal da la Bahía de Concepción. Sin quest ultim toc marca el per part il cunfin tranter las zonas ruralas da las vischnancas da Penco e Talcahuano.

## Litteratura
* Cade Idepe: *Diagnóstico y Clasificación de los Cursos y Cuerpos de Agua según objetivos de calidad. Cuenca del Río Andalién.* Dirección General de Aguas. MOP. Diciembre de 2004. Santiago. Chile.
* Francisco Solano Asta-Buruaga y Cienfuegos, Diccionario geográfico de la República de Chile, D. Appleton y Compania, Nueva York, 1899 p. 31-32

## Referenzas


## Colliaziuns

* Cuenca del río Andalién (spagnol)
Catalog da geodatas da basa

Il **catalog da geodatas da basa** é (en Svizra) ina glista en fuorma dad in catalog da tut las geodatas, ch'én decleradas per in legislatur 
(Confederaziun, chantun, vischnanca u auters) sco **geodatas da basa**, quai vul dir geodatas fundadas sin acts legislativs.  
Il catalog a l'intent da visualisar (e da ina survista) da tut las geodatas che sono decleradas u menziunadas en las leschas spezialas u auters relaschs dal legislatur, plinavant fa el l’attribuziun legala dad in servetsch cumpetent e la decleraziun d'auters attributs legals. 
Usualmain ils catalogs én publitgads els acts legislativs (en general en in'ordinaziun da pussanza executiva).

En Svizra, ils emprems catalogs da geodatas da basa én entrads en vigur il 1 da fanadur 2008, cumenzond cun la legislaziun federala. Quest catalog federala cuntegn actualmain 
181 geodatas da basa, cumprais las infurmaziuns concernent lur basa legala suenter il dretg federala (acts legislativs publitgads en la collecziun sistematica dal dretg federala) e la determinaziune da servetschs cumpetents. 77 geodatas da basa suenter il dretg federala vegnin delegadas als chantuns (e/u a las vischnancas). 

Suandant ulteriurs catalogs da geodatas da basa én legiferads al nivel chantunal, alura al nivel cuminal. 
Ils chantuns e las vischnancas catalogan inizialmain las geodatas da basa che lur én stadas delegadas par il legislatur superiur 
(per ils chantuns: las geodatas da basa suenter il dretg federal en cumpetenza chantunala; per las vischnancas: las geodatas da basa suenter il dretg federal e chantunal en cumpetenza cuminala). Plinavant las geodatas da basa fundadas sin acts da l'atgna legislaziun vengin agiuntas. Finalmain, ils catalogs da geodatas da basa da confederaziun, dals chantuns e da las vischnancas én ierarchicamain colliads.

## Survista da catalogs da geodatas da basa da la confederaziun, dals chantuns e da las vischnancas

Actualmain ils catalogs da geodatas da basa suandants én entrads en vigur:

### Nivel Confederaziun

### Nivel chantunal

### Nivel cuminal

## Colliaziuns

* Portal dals catalogs da geodatas da basa www.geodatas-da-basa.ch

## Annotaziuns
Motorhead

**Motörhead** es il nom d'üna gruppa Engalterra da musica da rock furmeda dal 1975 dals musicist Lemmy Kilmister.

## Commembers
* Lemmy Kilmister
* Phil Campbell
* Mikkey Dee

## Collavuraziuns principelas
* Girlschool
* The Damned
* Plasmatics/Wendy O. Williams
* Ramones
* Metallica

## Discs
### Albums
* 1977: *Motörhead*
* 1979: *Overkill*
* 1979: *Bomber*
* 1979: *On Parole* 
* 1980: *Ace of Spades*
* 1982: *Iron Fist*
* 1983: *Another Perfect Day*
* 1986: *Orgasmatron*
* 1987: *Rock 'n' Roll*
* 1991: *1916*
* 1992: *March ör Die*
* 1993: *Bastards*
* 1995: *Sacrifice*
* 1996: *Overnight Sensation*
* 1998: *Snake Bite Love*
* 2000: *We Are Motörhead*
* 2002: *Hammered*
* 2004: *Inferno*
* 2006: *Kiss of Death*
* 2008: *Motörizer*
* 2010: *The Wörld Is Yours*
* 2013: *Aftershock*
* 2015: *Bad Magic*

### Live
* 1981: *No Sleep 'til Hammersmith*
* 1988: *Nö Sleep at All*
* 1999: *Everything Louder Than Everyone Else* 
* 2003: *Live at Brixton Academy*
* 2005: *BBC Live & In-Session*
* 2007: *Better Motörhead Than Dead - Live at Hammersmith*

## Colliaziuns
* Website uffiziel
* Pagina uffiziela sün Myspace
Camenisch

**Camenisch** è il numa da famiglia da las sundantas persunas:

* Arno Camenisch (* 1978), scriptur rumantsch sursilvan
* Carl Camenisch (1874–1956), plevon refurmà ed istoricher svizzer
* Emil Camenisch (1874–1958), plevon refumrà ed istoricher da baselgia svizzer
* Marco Camenisch (* 1952), ecoterrorist svizzer
* Nina Camenisch (1826–1912), poetessa en lingua tudestga e rimnadra da ditgas e legendas svizra
* Paul Camenisch (1893–1970), architect, dissegnader e pictur svizzer
* Reto Camenisch (* 1958), fotograf svizzer
* Richard Camenisch (1837–1904), advocat e politicher svizzer
* Silvio Camenisch (*1953), scribent rumantsch
Honolulu

**Honolulu** (che munta *port protegì* en hawaian) è la chapitala dal Stadi da Hawai, in dals stadis federativs dals Stadis Unids da l'America. La citad sa chatta a la costa sid-orientala da l'insla Oahu che fa cumplettamain part dal district Citad e contadi da Honolulu (engl. *City and County of Honolulu*).

La citad ha ina surfatscha da 177,2 km² ed ina populaziun da 337'256 avdants (dumbraziun dal 2010).

## Colliaziuns
* Pagina uffiziala
Eroport da Sao Vang

L**'Eroport da Sao Vang** (IATA: VV01, ICAO: ?) è l'eroport da la citad vietnamaisa da Thanh Hoa da la regiun Bac Trung Bo, Vietnam. L'eroport sa chatta 45 km distant dal center da la citad. Las lavurs da construcziun èn vegnidas cumenzadas l'onn 1960 ed èn vegnidas terminadas en il mars 1963. La lunghezza da la pista da partenza ed atterrament munta a 3'200 m e la largezza munta a 45 m.
Deșteaptă-te, române!

Il **Deșteaptă-te, române!** (rum. *Ta dasda, Rumen!*), cun in text dal scriptur Andrei Mureșanu (1816–1863), è l'imni naziunal da la Rumenia.

## Text
:*Deșteaptă-te, române, din somnul cel de moarte,*
:*În care te-adânciră barbarii de tirani!*
:*Acum ori niciodată croiește-ți altă soarte,*
:*La care să se-nchine și cruzii tăi dușmani!*

:*Acum ori niciodată să dăm dovezi la lume*
:*Că-n aste mâni mai curge un sânge de roman,*
:*Și că-n a noastre piepturi păstrăm cu fală-un nume*
:*Triumfător în lupte, un nume de Traian!*

:*Priviți, mărețe umbre, Mihai, Ștefan, Corvine,*
:*Româna națiune, ai voștri strănepoți,*
:*Cu brațele armate, cu focul vostru-n vine,*
:*„Viață-n libertate ori moarte!” strigă toți.*

:*Preoți, cu cruce-n frunte! căci oastea e creștină,*
:*Deviza-i libertate și scopul ei preasfânt.*
:*Murim mai bine-n luptă, cu glorie deplină,*
:*Decât să fim sclavi iarăși în vechiul nost' pământ!*

## Auters projects
Eroport Internaziunal da Phu Quoc

L**'Eroport Internaziunal da Phu Quoc** (IATA: PQC, ICAO: *VVPQ*) è l'eroport internaziunalda la citad vietnamaisa da Phu Quoc en la provinza da Kien Giang da la regiun Mekong Delta. L'eroport sa chatta 7 km distant dal center da la citad (Duong Dong). Las lavurs da construcziun èn vegnidas cumenzadas l'onn 2008 ed èn vegnidas terminadas en il november 2012. L'emprim eroplan da Ho Chi Minh citad è atterrà qua ils 2 da decemember 2012. La lunghezza da la pista da partenza ed atterrament munta a 3'000 m e la largezza munta a 45 m.
Leu rumen

**Leu rumen** (code ISO 4217: RON; en tudestg: *Rumänischer Leu*, en talian: *leu rumeno*, en franzos: *leu roumain*) è la valuta da la Rumenia.

La munaida rumen consista da *lei* e *bani*. 100 *bani* èn in *leu*.

## Referenzas


Commons:Leu rumen
Seraplana

**Seraplana** es üna  fracziun dal cumün politic vallader Valsot (fin il 2012 Ramosch). Ella as rechatta 3 km davent dal cumün Ramosch, aint in üna foppa sün 1150 m.s.m.

Seraplana ha ca. 50 abitants cun üna majoranza refuormada e quasi tuots discurrind l'idiom vallader. La populaziun lavura ill'agricultura obain i'l sectur terziar a Scuol, il lö principal da l'Engiadina bassa, 12 km davent da Seraplana. A Seraplana as rechatta üna falegnamaria.

Cumbain cha Seraplana tocca a Ramosch in reguard al cumün politic, la baselgia e la scoula, capita il provedimaint postal davent da Strada.

Seraplana es situada ün kilometer davent da la via principala 27 e la lingia d'autos da posta Scuol–Martina maina via Seraplana.

## Colliaziuns
* SwissTopo
* Descripziuns da tura intuorn Seraplana e fotografia dal lö
Bibliografia retorumantscha

La **Bibliografia retorumantscha (1552–1984) e Bibliografia da la musica vocala retorumantscha (1661–1984)** è cumparida l'onn 1986 cun la finamira da dar ina survista integrala da tut las scrittiras stampadas dal Grischun rumantsch tranter il 1552 ed il 1984 sco era da la musica vocala rumantscha dals onns 1661 fin 1984. Ella è vegnida cumpilada da Norbert Berther ed Ines Gartmann ed edida da la Lia Rumantscha cun sustegn dal Chantun. Las duas ovras bibliograficas èn unidas en in tom da 1200 paginas.

La Bibliografia cuntegna registers dals auturs, dals nums, dals lieus geografics, da las materias, da cumponists ed arranschaders, dals titels e dals incipits da la chanzuns ed auters. Las introducziun ed instrucziuns da diever èn scrittas en rumantsch, tudestg e talian.

L'ovra sa drizza oravant tut a persunas che han in interess scientific vi dal rumantsch, sco linguists, istorichers, etnologs, sociologs e perscrutaders da musica. Ultra da quai a bibliotecas, instituts universitars, uffizis da redacziun, uffizis da documentaziun e schurnalists.

## Referenzas